**NOTĂ INFORMATIVĂ**

**la proiectul Hotărârii de Guvern cu privire la transmiterea unor bunuri imobile**

|  |
| --- |
| * + - 1. **Denumirea autorului şi, după caz, a participanților la elaborarea proiectului** |
| Proiectul prezentei Hotărâri de Guvern cu privire la transmiterea unor bunuri imobile este elaborat de către Ministerul Educației și Cercetării. |
| **2. Condițiile ce au impus elaborarea proiectului de act normativ și finalitățile urmărite** |
| Potrivit pct.259 din Anexa nr.2212  a Hotărârii Guvernului nr.351/2005 cu privire la aprobarea listelor bunurilor imobile proprietate publică a statului și la transmiterea unor bunuri imobile, cu modificările ulterioare, 8 construcții cu un nivel, situate terenul cu numărul cadastral 4132106.215 din r-nul Edineț, com. Hincăuți, s. Poiana, se află în administrarea Ministerului Educației și Cercetării și în gestiunea Instituției Publice Universitatea Pedagogică de Stat „Ion Creangă” din Chișinău.  Bunurile imobile menționate fac parte din complexul Conacul cu parc al lui Cantacuzino din s. Poiana, r-nul Edineț, datează din secolul XIX și sunt incluse cu numărul de înregistrare 972, zona de nord, în Registrul monumentelor Republicii Moldova ocrotite de stat, aprobat prin Hotărârea Parlamentului nr.1531/1993. Astfel că, potrivit Legii nr.1530/1993 privind ocrotirea monumentelor, toate monumentele situate pe teritoriul Republicii Moldova fac parte din patrimoniul ei cultural și natural și se află sub protecția statului. Totodată, condiția exercitării dreptului de proprietate asupra monumentelor, inclusiv restricțiile stabilite prin lege, sunt obligatorii și se extind asupra tuturor subiectelor dreptului de proprietate, indiferent de tipul de proprietate și de titlul juridic al deținătorului.  Indicăm că, la 28 ianuarie 2021, a fost recepționat răspunsul președintelui raionului Edineț și copia Deciziei nr.12/1 din 30 decembrie 2020 privind introducerea unor modificări în decizia Consiliului raional Edineț nr.7/10 din 10.07.2020 „Cu privire la transmiterea cu titlu gratuit a unor bunuri imobile”, fiind anunțată intenția preluării Conacului Cantacuzino în scopul restaurării, valorificării științifice a patrimoniului cultural și includerii lui în traseul turistic raional și al țării. În același timp, la solicitarea Ministerul Educației și Cercetării, autoritățile locale au confirmat recent posibilitatea punerii în aplicare a deciziei invocate.  În ceea ce privește procedura de transmitere, în conformitate cu art.6 alin.(1) lit. a) al Legii nr.121/2007 privind administrarea și deetatizarea proprietății publice, în domeniul administrării proprietății publice, este de competența Guvernului adoptarea hotărârilor privind trecerea bunurilor proprietate de stat în proprietatea unităților administrativ-teritoriale. Articolul 14 din aceiași lege dispune că, procedura transmiterii cu titlu gratuit a bunurilor proprietate publică dintr-un domeniu al proprietății publice în altul sau din proprietatea statului în proprietatea unității administrativ-teritoriale și invers, precum și din subordinea unei autorități publice în subordinea unei alte autorități publice, se stabilește de Guvern.  În temeiul pct.10 subpct.1) lit. b) din Regulamentul cu privire la modul de transmitere a bunurilor proprietate publică, aprobat prin Hotărârea Guvernului nr.901/2015, decizia de transmitere a bunurilor proprietate publică se adoptă de Guvern – în cazul transmiterii bunurilor din proprietatea publică a statului în proprietatea publică a unităților administrativ-teritoriale/ Unității teritoriale autonome Găgăuzia, cu acordul consiliului local respectiv /Adunării Populare.  Concomitent, potrivit art.79 alin.(4) lit. d) coroborat cu art.104 alin.(1) lit. e) și art.106 din Codul educației al Republicii Moldova nr.152/2014, subiectele referitoare la baza materială a instituției de învățământ superior care activează în condiții de autonomie universitară necesită avizul pozitiv al Consiliului pentru dezvoltare strategică instituțională.  Din informația relatată de către administrația Instituției Publice Universitatea Pedagogică de Stat „Ion Creangă” din Chișinău, Conacul Cantacuzino este în gestiunea instituției din 01.08.1995 și nu a beneficiat timp de 26 de ani de nici o sursă de finanțare, acesta rămânând un spațiu nefuncțional, într-un grad avansat de deteriorare. În consecință, Universitatea suportă cheltuieli mari de întreținere, peste 250 mii lei anual, la moment nedispunând de mijloace necesare pentru restabilirea acestui edificiu, inclusiv pentru conservarea, gestionarea și finanțarea în continuare a serviciilor de întreținere a acestuia, Conacul fiind un patrimoniu național care necesită protecție din partea statului. Senatul Universității și Consiliul de dezvoltare strategică instituțională au decis a susține transmiterea Conacului Cantacuzino din s. Poiana, r-nul Edineț.  În circumstanțele expuse considerăm justificată și oportună promovarea proiectului Hotărârii de Guvern cu privire la transmiterea unor bunuri imobile. Urmare a aprobării, Conacul Cantacuzino va fi transmis din рrорriеtаtеа statului în proprietatea raionului Edineț în scopul restaurării și valorificării științifice, culturale, educative și turistice, cu respectarea statutului de monument ocrotit. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Actul normativ nu conține norme privind armonizarea legislației naționale cu legislația Uniunii Europene. |
| **4. Principalele prevederi ale proiectului și evidențierea elementelor noi** |
| Prezentul proiect se referă la transmiterea cu acordul Consiliului raional Edineț, din proprietatea statului, administrarea Ministerului Educaţiei și Cercetării și gestiunea Instituției Publice Universitatea Pedagogică de Stat „Ion Creangă” din Chișinău, în proprietatea raionului Edineț, a 8 construcții cu un nivel, situate pe terenul cu numărul cadastral 4132106.215, în scopul restaurării, valorificării științifice a patrimoniului cultural și includerii acestuia în traseul turistic. La fel, se transmite cu acordul Consiliului raional Edineț, din proprietatea statului, administrarea Agenției Proprietății Publice și gestiunea Instituției Publice Universitatea Pedagogică de Stat „Ion Creangă” din Chișinău, în proprietatea raionului Edineț terenul cu numărul cadastral 4132106.215.  Potrivit pct.2 din proiectul de Hotărâre de Guvern, Ministerul Educației și Cercetării și Agenția Proprietății Publice, în comun cu Consiliul raional Edineț, vor institui comisiile de transmitere și vor asigura, în termen de 30 zile, transmiterea bunurilor imobile menționate în hotărâre, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărîrea Guvernului nr.901/2015.  În corespundere cu pct.3 din proiectul de Hotărâre de Guvern, se propune excluderea poziției 259 din anexa nr.2212 la Hotărârea Guvernului nr.351/2005 cu privire la aprobarea listelor bunurilor imobile proprietate publică a statului și la transmiterea unor bunuri imobile, cu modificările ulterioare.  Conform pct.4 din proiectul de Hotărâre de Guvern se propune excluderea poziției 926 din anexa nr.1 la Hotărârea Guvernului nr.161/2019 cu privire la aprobarea listei terenurilor proprietate publică a statului din administrarea Agenției Proprietății Publice, cu modificările ulterioare.  În sensul pct.5 al proiectului, data intrării în vigoare a Hotărârii de Guvern se propune a fi data publicării acestuia în Monitorul Oficial al Republicii Moldova. |
| **5. Fundamentarea economico-financiară** |
| Implementarea prevederilor proiectului nu necesită cheltuieli financiare din bugetul de stat. |
| **6. Modul de încorporare a actului în cadrul normativ în vigoare** |
| Proiectul se încorporează în sistemul actelor normative și nu necesită modificarea cadrului normativ sau elaborarea unor acte normative noi. |
| **7. Avizarea şi consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, proiectul de ordin va fi plasat pe pagina web oficială a Ministerului Educației și Cercetării [www.mec.gov.md](http://www.mecc.gov.md), compartimentul Transparența decizională, precum și pe pagina web [www.particip.gov.md](http://www.particip.gov.md).  În procesul de avizare au fost recepționate avizele Ministerului Culturii, Ministerului Infrastructurii și Dezvoltării Regionale și Agenției Servicii Publice care au comunicat despre lipsa obiecțiilor asupra proiectului și avizul Agenției Proprietății Publice care conține o recomandare, analizată în tabelul de sinteză a obiecțiilor și propunerilor aferent proiectului. |
| **8. Constatările expertizei anticorupție** |
| Proiectul va fi supus expertizei anticorupție la Centrul Național Anticorupție. |
| **9. Constatările expertizei de compatibilitate cu legislația Uniunii Europene** |
| Proiectul nu intră în categoria actelor normative care necesită expertiza de compatibilitate cu legislația Uniunii Europene. |
| **10. Constatările expertizei juridice** |
| Proiectul a fost expertizat de către Ministerul Justiției. Modificările propuse urmare a expertizei juridice au fost acceptate și incluse în proiectul hotărârii. |
| **11. Constatările altor expertize** |
| Proiectul nu necesită alte expertize. |

**Ministru Anatolie TOPALĂ**

Ex: Rodica Braguța,

022-23-36-78